
Előterjesztés száma: 164/2026   
ELŐTERJESZTÉS
a Képviselő-testület
2026. október hónap 29. napján tartandó rendes ülésére
	Előterjesztés tárgya:
	Döntés a Fót Orgona utca területébe tartozó, kialakuló ingatlan térítésmentesen történő tulajdonba vételéről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Varga Ágnes
vagyongazdálkodási szakreferens
	

	Szakmai szempontból ellenőrizte:
	Szilágyi Éva Tímea
városgazdálkodási irodavezető 
	

	Pénzügyi, gazdasági szempontból ellenőrizte:
	Mihályi András
gazdasági vezető
	

	Jogi, törvényességi szempontból ellenőrizte:
	dr. Komlós Csaba
jogtanácsos
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	dr. Harai Melinda – a kérelmező képviselője

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a) igen 
b) nem



Tisztelt Képviselő-testület!

I. Előzmények:

[bookmark: _Hlk242792337]Fót Város Önkormányzatához benyújtott kérelemben felajánlás érkezett be arra vonatkozóan, hogy a Szabályozási Terv szerinti szabályozási vonallal az Orgona utca területébe eső, (1. számú melléklet: szabályozási terv vonatkozó részlete) a Fót 8207 hrsz.-ú ingatlan megosztásából későbbiekben kialakuló 8207/2 hrsz.-ú ingatlant (a továbbiakban: Ingatlan) térítésmentesen az Önkormányzat tulajdonába adnák.

II. A döntéshez szükséges információk, tájékoztatások:

[bookmark: _Hlk20984187]A kérelem mellékleteként benyújtott 830053/3/2025/10.06. ügyiratszámú határozat (2. számú melléklet: telekalakítást engedélyező határozat és engedélyezett 623436/2025 számon záradékolt változási vázrajz, telekalakítási helyszínrajz; a továbbiakban: Határozat) 2026. év december 22-ig érvényes. A Határozat érvényességi idejéig van lehetőség a változások átvezetését az ingatlan-nyilvántartásban kezdeményezni. A változások átvezetéséhez szükséges továbbá a Fót 8207 hrsz.-ú ingatlan tulajdonosa és az Önkormányzat között un. telekalakítással vegyes ajándékozási szerződést megkötni. 
Az Ingatlan alapterülete 20 m2, megnevezése kivett közút, így a forgalomképtelen vagyonelemek közé fog tartozni. 
Az Ingatlan területén jelenleg kerítés és gázcsonk található, melynek áthelyezéséről az ajándékozónak kell gondoskodnia.

Az Önkormányzat vagyonáról és a vagyongazdálkodás szabályairól szóló 10/2023. (III.31.) önkormányzati rendelet 7. §-a szerint:
„Forgalomképtelen és nemzetgazdasági szempontból kiemelt jelentőségű nemzeti vagyon esetében a vagyonelem
a)	tulajdonjogának megszerzéséről
b)	tulajdonjogának államra, vagy más önkormányzatra történő átruházásáról, vagy
c)	tulajdonjogot nem érintő hasznosításáról
a Képviselő-testület dönt.”

A fentiek alapján a következő határozati javaslatot terjesztem Tisztelt Képviselő-testület elé.

III. Határozati javaslat:

…/2026. (X.29.) KT-határozat

[bookmark: _Hlk242792595]Fót Város Önkormányzat Képviselő-testülete hozzájárul, hogy Balassa András e.v. földmérő által készített 12/2025 munkaszámú és 623436/2025 ügyszámon az PVMKH Földhivatali Főosztály Földhivatali Osztálya 4.-nél (Dunakeszi) záradékolt és 2025. december 22. napján újrazáradékolt változási vázrajz alapján a Fót 8207 hrsz.-ú ingatlan megosztásából kialakuló Fót, 8207/2 hrsz.-ú 20 m2 alapterületű, kivett közút megnevezésű ingatlan (a továbbiakban: Ingatlan) Fót Város Önkormányzata részére történő térítésmentes tulajdonba vételéhez és felkéri a Polgármestert, hogy az erről szóló telekalakítással vegyes ajándékozási szerződést az alábbi feltételekkel megkösse:
· az ajándékozó saját költségén köteles 2026. december 31. napjáig gondoskodni 
· az utcafronti kerítés áthelyezéséről a jogi telekhatárra, 
· az Ingatlan területén lévő, de a kialakuló 8207/1 hrsz-ú ingatlanhoz tartozó gázcsonk 8207/1 hrsz-ú ingatlanra történő áthelyezéséről;
· az ajándékozó köteles viselni – az Ingatlan tulajdonjogának földhivatali átvezetésének költsége kivételével – a szerződés megkötésével járó mindennemű költségeket.

Felelős: polgármester
Határidő: 2026. december 15. (szerződés megkötésére)

Jogszabályi hivatkozás: 

· nemzeti vagyonról szóló 2011. évi CXCVI. törvény
· Magyarország helyi önkormányzatairól szóló 2011. évi CLXXXIX. törvény
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól 
Az előterjesztés mellékletei:

1. számú melléklet: szabályozási terv vonatkozó részlete  
2. számú melléklet: telekalakítást engedélyező határozat és engedélyezett 623436/2025 számon záradékolt változási vázrajz, telekalakítási helyszínrajz
3

image1.jpeg




